kardosdrur/scandi-wiki huggingface dataset:
Lothar 1. (Tysk-romerske rige)

Lothar 1. (, , ) (795–29. september 855) var kejser i det Tysk-romerske rige 817–855 (som sin fars medkejser indtil 840) samt konge af Bayern 815–817, Italien 818–855 og Mellemfranken 840–855.

Lothar var ældste søn af kejser Ludvig den Fromme og hans hustru Irmingard af Hespengau. Han var arving til hele Frankerriget, men på grund af den frankiske tradition med at dele arven mellem sønnerne blev riget delt ved Ludvig den Frommes død. Lothar og hans yngre brødre Karl den Skaldede og Ludvig den Tyske lå i krig med hinanden i tre år, men blev så enige om en deling af riget mellem sig ved Traktaten i Verdun i 843. Lothar blev konge af Italien, fik den midterste del af Frankerriget og fik også lov at beholde kejsertitlen.

Biografi 

Lothar blev allerede i 817 kronet som medkejser med sin far Ludvig den Fromme i Aachen. Fra 818 regerede han som konge i Italien. I løbet af 830'erne gjorde Lothar og hans brødre flere gange oprør mod deres far, og ved to anledninger blev han afsat for så at komme tilbage. Lothars formelle og faktiske magt skiftede stadig i takt med skiftende krigslykke og alliancer. Det eneste område, han beholdt kontrol over hele tiden, var Italien. Ved faderens død i 840 gjorde Lothar i strid med frankisk tradition krav på hele riget. Dette første til en krig, hvor de yngre brødre allierede sig mod Lothar. Det tvang ham til at gå med til en deling af riget, og efter vanskelige forhandlinger blev delingen beseglet med Traktaten i Verdun i 843.

Lothar overlod styringen af Italien til sin søn Ludvig 2. og opholdt sig selv i sit nye kongerige i midten af det gamle Frankerrige. Lothar døde i 855. Ved hans død blev riget, han havde styret over, delt mellem hans sønner. Ludvig 2. fik Italien og kejsertitlen, Lothar 2. fik den nordlige del af Lothringen, og den yngste søn Karl fik Provence.

Eksterne henvisninger 

Karolingerne
Frankiske konger
Tysk-romerske kejsere
Konger af Italien
Ruslands krajer

Rusland er opdelt i 85 føderale enheder (субъе́кт(ы), subyekty), af hvilke ni har betegnelsen kraj ("region"). En kraj () er en form for administrativ underinddeling brugt i den russiske føderation og styres af et lokalt parlament (gobernska duma) og en guvenør (gobernator).
Det kan sammenlignes med en provins, region, område eller amt. Administrativt er krajer underdelt i rajoner (distrikter).

Geografisk placering

 Altaj kraj
 Kamtjatka kraj
 Khabarovsk kraj
 Krasnodar kraj
 Krasnojarsk kraj
 Perm kraj
 Primorskij kraj
 Stavropol kraj
 Zabajkalskij kraj

Historie og etymologi
Før den moderne russiske føderations blev betegnelsen kraj brugt af Sovjetunionen og af det Russiske Kejserrige før revolutionen. 

Den egentlige betydning af ordet "kraj" er som "grænse"/"ende"/"kant" og historisk blev betegnelsen "kraj" brugt som administrationsbetegnelse for de store områder der lå i ydrekanten af det Russiske Kejserrige. Der er kun meget små forskelle på en kraj og den mere udbredte enhed oblast. Etymologisk stammer navnet "Ukraine" fra "U" (ved) + "kraj" (enden).
Jani Pirisjoki

Jani Pirisjoki var det finske metalband Children of Bodoms første keyboardspiller, fra dengang bandet stadig hed Inearthed. Han kom med i bandet efter de havde udgivet deres anden demo, Ubiguitous Absence of Remission, fordi Laiho og Raatikainen ønskede noget mere keyboard i deres musik.

Han spillede keyboard på bandets tredje demo, Shining, men blev fyret kort tid efter bandet fik deres første pladekontrakt, da han ikke længere deltog i indøvningen.
Han blev derefter erstattet på keyboard af Janne Wirman, som var en nær ven af Jaska Raatikainen.

Efterfølgende har Pirisjoki etableret en karriere som chillout dj.

Pirisjoki står nævnt i takkelisten i coveret til Something Wild.

Kilder 

Tjek fødsels- og dødsår
Keyboardspillere fra Finland
Children of Bodom
Tavastia Club

Tavastia Club er en populær rockmusik-klub i Helsinki, Finland. Hver nytårsaften spiller HIM i klubben som en del af en mini-festival.

I 1970 fik klubben navnet Tavastia Club. Programmet omfattede ugentlige jazz, rock og diskotekoncerter. I løbet af 1970'erne ville mange bands blive 
berømte i Finland og i udlandet fra koncerterne i Tavastia. Kapaciteten er 700 personer 

I 2010 fejrede Tavastia Club sit 40 -års jubilæum. For at fejre jubilæet blev "Tavastia Awards" oprettet, en pris for at promovere levende musik og støtte nye kunstnere.

De første "Tavastia Awards" blev uddelt den 19. oktober 2010. Prisen gik til Villa Nah, Lighthouse Project og Kumpula Band Club. Præmiesummen er 1000 euro

Bands der har optrådt i klubben 

 The 69 Eyes
 50 Cent
 AC/DC
 Alice In Chains
 Anthrax
 Black Sabbath
 Celtic Frost
 Children Of Bodom
 D.A.D
 Dead Kennedys
 Europe
 Dr. Alban
 Foo Fighters
 The Gazette
 Hawkwind
 HIM
 The Hives
 Kalmah
 Kamelot
 Kreator
 Lordi
 Nazareth
 New York Dolls
 Nick Cave and the Bad Seeds
 Nightwish
 Offspring
 The Pogues
 Ramones
 Brian Setzer
 Sonata Arctica
 Sonic Youth
 The Stone Roses
 Suede
 The Wailers
 Tom Waits
 W.A.S.P.

Henvisninger 
Virtual Finland

Eksterne henvisninger 
 Officiel webside

Musik fra Finland
Spillesteder
Etableret i 1970
You Know My Name

"You Know My Name" er temaet til den 21. film i serien om James Bond, Casino Royale. Melodien er skrevet af britiske David Arnold, som også har skrevet teksten i samarbejde med den amerikanske sanger Chris Cornell, som fremfører sangen. Temaet blev ikke specielt populært i Danmark, men tog sin plads på hitlisterne i mange andre lande i Europa. Chris Cornell modtog en Satellite Award for sangen, og blev ydermere nomineret til en Academy Award for "bedste originale sang".

Teksten til sangen nævner utraditionelt ikke filmens titel, men refererer meget til kasinoer og gambling, som størstedelen af filmen omhandler. Eksempelvis kan nævnes verset "Try to hide your hand" (forsøg at skjule din hånd), med hvilket det menes, at man skal holde kortene tæt til kroppen. Ordet odds nævnes også adskillige gange.

James Bond
Rocksange
Sange fra Storbritannien
Edgar Reitz

Edgar Reitz (født 1. november 1932 i Morbach, Hunsrück, Tyskland) er en filminstruktør, mest kendt for sin trilogi Heimat (1980-2004).

I 1953 begyndte Reitz, mens han studerede æstetiske fag på universitetet i München, at arbejde i filmbranchen som kamera-, klippe- og produktionsassistent. Sammen med Alexander Kluge grundlagde han i 1963 en filmskole i Ulm, hvor han fik undervisning i kamerateori og instruktion. Kredsen af unge filmskabere, som omgav Kluge, havde året før, i forbindelse med kortfilmfestivalen i Oberhausen udgivet et manifestet under overskriften »Papas Kino ist tot«. Et centralt element i manifestet var kravet om filmskaberen som auteur, at instruktøren selv skabte fortællingen og manuskriptet frem for at filmatisere allerede eksisterende værker. I sin filmproduktion har Reitz realiseret denne tanke.

I 1967 fik han debutantprisen ved Filmfestivalen i Venedig for Mahlzeiten. Siden fulgte en række semidokumentarfilm, bl.a. Der Schneider von Ulm (Skrædderen fra Ulm) om en flypioners sociale deroute, en produktion der bragte Reitz på fallittens rand. Under krisen kom han på idéen at lave et projekt med udgangspunkt i sin barndomsegn, Hunsrück. Projektet begyndte som hans forsøg på at finde sig selv via slægtens rødder, men voksede til en prisbelønnet, international publikums- og anmeldersucces, Heimat, en TV-serie i tre hoveddele og 30 afsnit på i alt 52 timer. Handlingen strækker sig fra første verdenskrigs afslutning i 1919 til 2000 og det første tiår efter genforeningen. 

I 1970’erne og 1980’erne udgav Reitz en række filmteoretiske og -æstetiske bøger og artikler. Heimat-serien dannede grundlag for mere skønlitterære udgivelser som fortællinger, essays og digte. I 1995 grundlagde han et filminstitut i Karlsruhe, "Europäische Institut des Kinofilms (EIKK)", i hvis bestyrelse anerkendte kolleger som Theo Angelopoulos, Alain Tanner, Jean-Luc Godard og István Szabó indtrådte. Samme år blev han professor ved Staatlichen Hochschule für Gestaltung i Karlsruhe.

Eksterne henvisninger 

 
 Edgar Reitz officielle hjemmeside 
 www.heimat-fanpage.de  Portal for Reitz og hans film
 www.heimat123.de  Omfangsrigt site om Edgar Reitz' værk med udførlig biografi og filmliste.

Filminstruktører fra Tyskland
Indisk ræv

Indisk ræv (Vulpes bengalensis) er en art i slægten af egentlige ræve, som er små rovdyr i hundefamilien.

Beskrivelse 
Indisk ræv er mindre end alle underarter af rød ræv, men minder ellers meget om denne. Pelsen er bleg orange i farven, mørkere over ryggen end langs siderne. Den har cremehvide tegninger langs den nedre del af kindene, foran på halen og på brystet. Også poterne har indslag af cremehvid, mens haletippen er sort. Den spidse snude har indslag af mørk behåring på den forrreste del. Ørene står i forhold til hovedstørrelsen.

Indisk ræv vejer normalt 2-4 kg. Kroppen er 45-60 cm inklusive hovedet, mens halen normalt er ca. 25-35 cm lang.

Udbredelse, habitat og madvaner 
Indisk ræv findes i næsten hele Indien og i store dele af Nepal og Pakistan. Den undgår skovklædte områder og søger hellere mod åbne sletter og skråningene i Himalaya. Den lever helst af insekter, æg, fugle og gnavere, men som de fleste ræve er den altædende. Det betyder at den også kan spise ådsler hvis den får mulighed for det. Måske også frugt og plantemateriale.

Adfærd og reproduktion 
Indisk ræv danner parforhold som kan vare livet ud. Større familiegrupper opstår når hvalpene bliver længere end normalt. Begge forældre er med til at "opdrage" ungerne. Det er observeret at tæverne kan die sammen, noget som tyder på at denne ræv af og til kan danne større familiegrupper. Flere voksne individer er også observeret mens de hviler sammen. De kommunikerer med lyde, kropssprog og markeringer.

Paringstiden er i december-januar. På denne tid er hannerne specielt vokale. Tæven går drægtig i 50-53 dage og føder som regel i januar-marts. Kuldet består som regel af 2-4 hvalpe, og begge forældre deltager i pasningen af hvalpene. Såkaldte hjælpere er ikke blevet observeret. Når hvalpene bliver 5-6 måneder gamle, klarer de sig selv.

Kilder 

 Indian fox (Vulpes bengalensis), IUCN/SSC Canid Specialist Group

Dyr fra Sydasien
Ræve
Greve Landsby

Greve er en lille by på Østsjælland med . Navnet "Greve" kommer af det olddanske ord gryfia som betyder "fordybning". Greve nævnes første gang i 1285. Byen ligger tæt ved Greve Strand i Greve Kommune, Region Sjælland.

Greve er en forte-rækkeby, der omtales første gang omkring 1285. I den gamle landsbykerne er der bevaret visse spor fra tiden før udskiftningen i 1799. Det drejer sig om strukturen i byens op- bygning omkring åen, engen og forten samt kirken og præstegård fra ca. 1790. Gårdene ligger desuden på deres gamle pladser.
Fra tiden efter udskiftningen er en gammel skolebygning og degnebolig bevaret. Fra andelstiden er bevaret et andelsmejeri. Forsamlingshuset er også bevaret. Bykernen viser god kontinuitet i udviklingen fra udskiftningen til 1940. 

I udkanten af byen ligger Greve Museum. Museet har til huse på Grevegaard som er en firlænget gård fra 1826. Her kan man få et indblik i Greve Kommunes kulturhistorie frem til det 20. århundrede, ligesom der er forskellige udstillinger af kunst og kunsthåndværk på museet. I den lille by findes desuden Greve Kirke og den tilhørende præstegård der blev benyttet til den populære julefilm Nøddebo Præstegård (1974).

Eksterne henvisninger 

 Greve Museum
 Greve Landsbylaug

Kilder

Galleri
Lisbon (North Dakota)

Lisbon er en amerikansk by og administrativt centrum for det amerikanske county Ransom County i staten North Dakota. I 2000 havde byen et indbyggertal på 2.292.

Byer i North Dakota
Fred Rodriguez

Fred Rodriguez (født 3. september 1973 i Bogotá, Colombia) er en tidligere professionel amerikansk landevejscykelrytter. Han kører for Rock Racing. Hans kælenavn er Fast Freddie (Hurtige Freddie) på grund af hans erfaringer som sprinter. Han har været amerikansk mester tre gange. Rodriguez var en af Robbie McEwens vigtigste hjælperyttere.

Eksterne henvisninger 

 

Mandlige cykelryttere fra USA
Personer fra Bogotá
Ex Inferis

Ex Inferis er den anden ep af det svenske melodiske black metal-band Naglfar der blev udgivet i 2002.

Numre 
 "Of Gorgons Spawned Through Witchcraft" – 5:11
 "Dawn of Eternity" – 4:28
 "Emerging From Her Weepings" – 6:31
 "When Autumn Storms Come" – 6:13
 "The Brimstone Gate" – 5:08

Musikere 
 Jens Rydén – Vokal
 Kristoffer "Wrath" Olivius – Vokal, bas
 Andreas Nilsson – Guitar
 Marcus "Vargher" E. Norman – Guitar
 Mattias Grahn – Trommer

Album fra 2001
Metalalbum
Album fra Sverige
Naglfar (band)
Glimmer

Glimmer, også kaldt marieglas, er et stof der består af tynde lag af (phyllo)silikatmineraler. Glimmer er let at spalte med f.eks. et knivsblad.

Glimmerklassifikation 
Glimmer består kemisk af følgende:
X2Y4-6Z8O20(OH,F)4
hvor X er K, Na, eller Ca, eller mindre almindeligt Ba, Rb eller Cs.
Y er Al, Mg eller Fe, eller mindre almindeligt Mn, Cr, Ti, Li, osv.
Z er hovedsageligt Si eller Al, men kan også inkludere Fe3+ eller Ti
Strukturelt klassificeres glimmer som di-oktahedralt (Y = 4) og tri-oktahedralt (Y = 6). Hvis X-ionerne er K eller Na, er det "almindeligt" glimmer, hvorimod hvis X-ionerne er Ca, klassificeres glimmeret som ("sprødglimmer").

Dioktahedralt glimmer 
Almindeligt glimmer:
 Muskovit
 Paragonit
 Glaukonit
Sprødglimmer:
 Margarit

Trioktahedralt glimmer 
Almindeligt glimmer:
 Phlogopit
 Biotit
 Zinnwaldit
 Lepidolit
Sprødglimmer:
 Clintonit

Lagløst glimmer 
Meget finkornet glimmer med stor variation af ioner og krystalvand kaldes uformelt for lerglimmer:
 Hydro-muskovit med H3O+ sammen med K i X-pladsen.
 Illit med K-mangel i X-pladsen og tilsvarende mere Si i Z-pladsen.
 ”Phengite” med Mg eller Fe2+ udskiftet med Al i Y-pladsen og tilsvarende mere Si i Z-pladsen.

Fund 
I 2005 producerede Kina mest glimmer; op imod 1/3 af verdens produktion tæt fulgt af USA, Sydkorea og Canada, reporterer British Geological Survey.

Glimmer er meget udbredt og forefindes i magmatiske, metamorfe og sedimentære bjergarter. Store glimmerkrystaller som anvendes mange steder udvindes typisk fra granitiske pegmatitter.

Indtil det 19. århundrede var store glimmerkrystaller ret sjældne og dyre pga. begrænset udbud i Europa. Glimmers pris faldt drastisk, da store forekomster blev fundet og brudt i Afrika og Sydamerika siden det tidlige 19. århundrede.

Egenskaber og anvendelser 
Glimmer har en høj dielektrisk styrke og er fremragende kemisk stabilt, hvilket gør at det bliver anvendt i glimmerkondensatorer til højfrekvens-udstyr. Glimmer anvendes også som elektrisk isolatormateriale i højspændingsudstyr. Glimmer kan klare op til 60 kV/mm.

Fordi glimmer er varmebestandig op til og måske mere end 600 °C, anvendes det i stedet for glas i ovnruder (marieglas). Glimmer anvendes også som isolator i elektriske ledere i elektriske kabler som skal være brandfast – f.eks. nødbelysning.

Pulveriseret glimmer kan anvendes som fyld i visse byggematerialer, hvor det dels stabiliserer materialet, dels giver det forbedret styrke. Glimmerstøv bruges også for effekten i autolak, neglelak og anden kosmetik. Det har også delvist erstattet aluminiumspulver i anden maling, da aluminiumspulver kan anvendes i bomber.

Glimmerpulver anvendes i belægninger i bremser og koblinger i stedet for asbest.

Glimmer i forhistorisk tid 

Glimmer har været kendt og anvendt siden stenalderen til bl.a. at få lertøj til at glimte. Det kendes derfor også under betegnelserne kragesølv og kattesølv.

Noter

Kilder/referencer 
 Mineral Galleries data 
 Mindat

Eksterne henvisninger 

Silikatmineraler
Sheol (album)

Sheol er det tredje album fra det svenske melodiske black metal-band Naglfar der blev udgivet i 2003. Efter indspilningerne forlod vokalisten Jens Rydén bandet.

Numre 
"I Am Vengeance" – 5:16
"Black God Aftermath" – 6:28
"Wrath of The Fallen" – 4:52
"Abysmal Descent" – 6:57
"Devoured by Naglfar" – 4:32
"Of Gorgons Spawned Through Witchcraft" – 4:46
"Unleash Hell" – 3:31
"Force of Pandemonium" – 5:26
"The Infernal Ceremony" – 1:52

Japanske bonusnumre
 "Dawn Of Eternity" (Massacre cover)
 "Emerging From Her Weepings"

Album fra 2003
Metalalbum
Album fra Sverige
Naglfar (band)
Halstenbek

Halstenbek er en by i det nordlige Tyskland med 16.250 indbyggere (2006), beliggende under Pinneberg Amtkreds i Slesvig-Holsten. Den ligger i den sydlige del af kredsen og grænser op til Hamborgs forstæder, med 15 km til Hamborgs centrum.

Byer i Kreis Pinneberg
Forstæder til Hamborg
Byer i Slesvig-Holsten
Maiden Slaughter

Maiden Slaughter er den tredje demo af det svenske melodiske black metal-band Naglfar der blev udgivet i 1996.

Numre 
"12th Rising" – 4:25
"The Evil That Men Do" (Iron Maiden cover) – 4:45
"Pleasure To Kill" (Kreator cover) – 3:58

Demoer
Naglfar (band)
Jens Blendstrup

Jens Blendstrup (født 8. august 1968 i Århus) er en dansk forfatter, dramatiker, skribent, m.m.

Blendstrup voksede op i Risskov-kvarteret som yngste af fire brødre og studerede senere litteraturhistorie og historie ved Odense Universitet, hvorfra han blev cand.mag.. Han kendes bl.a. fra foretagendet Øverste Kirurgiske, hvor han er redaktør på både tidsskriftet og forlaget.

Optræder desuden sammen med kollegaen Lars Bukdahl med noget, som han kalder litterær hypnose; en blanding af dilettantkomedie, oplæsning og dans.

Endelig optræder Jens Blendstrup som forsanger i Frodegruppen40, hvor digterens lyrik ledsages af forskellige musikgenrer.

Udgivelser 
 Mennesker i en mistbænk, Borgen, 1994
 Manden der bl.a. var en sko, DR, 1997 (hørespil)
 Dame til fornuftige priser, Biblioteket Øverste Kirurgiske, 1999
 Ud med lortet, DR, 1999 (radiospil)
 Laterna Vagina, Samlerens Forlag, 2000
 Pinden, DR, 2000 (radiospil)
 Kig ind: men, men, men – det er alt sammen længe siden, Høst & Søn, 2001
 Kvinden adskilt i hoveddele, Brdr. Brøndum, 2003
 Gud taler ud, Samleren, 2004 (roman)
 Søstrene Knudsen raser ud og tre andre spil, 2006 (scenedrama og tre radiospil: Pinden, Kontraktannoncen og Germand Gladensvend)
 Pludselig Flæben, Samleren, 2007 (noveller)
 Toværelses med lykkelig udgang, sammen med fotografen Lars Gundersen, Samleren, 2008
 Bombaygryde, Samleren, 2010 (roman)
 Berlin – Øjenvidnevariationer, sammen med fotografen Lars Gundersen, Samleren, 2012
 Luskefisefortællinger, Samleren, 2014 (roman)
 Venedig - Eller kunsten at fare vild, sammen med fotografen Lars Gundersen, Samleren, 2014
 Ege-ekspeditioner, sammen med billedkunstneren Ole Lejbach, Fuglsang Kunstmuseum, 2015
 Slagterkoner og bagerenker, Rosinante & Co, 2016 (roman)
 Havelågebogen, sammen med fotografen Lars Gundersen, Samleren, 2017 
 Den fynske kulturarvsekspedition, sammen med billedkunstneren Ole Lejbach og historiker Ann Ammons, Kulturarv Fyn, 2018

Kilder 
 

Dramatikere fra Danmark
Digtere fra Danmark
Personer fra Aarhus
Dansksprogede forfattere fra Danmark
Mandlige forfattere i det 21. århundrede
Personer i Kraks Blå Bog
Odds BK

Odds BK eller Odds Ballklubb er en idrætsklub fra Skien i Telemark fylke i Norge. Foreningen blev stiftet i 1885 som IF Odd og i 1894 optog idrætsforenigen fodbold som en del af klubbens sportsgrene. Fodboldklubben spiller i den norske række, .

I 1994 indledte Odd et samarbejde med Pors Grenland. Sammen ville klubberne repræsentere det norske område Grenland, hvorefter Pors ændrede navn til Pors Grenland i 1995 og året efter ændrede Odds navn til Odd Grenlands BK. Til sæsonen 2013 tog klubben navnet Odds BK.

Odds BK har vundet den norske cup 12 gange (senest i 2000) og er blevet nr. to i den bedste norske fodboldrække to gange (1950/1951 och 1956/1957). Odd har spillet i Tippeligaen siden sæsonen 1999, bortset fra i 2008.

Klubben trænes af Dag Eiliv Fagermo. Den danske træner Ove Flindt Bjerg blev i september 2007 antaget til at redde klubben fra nedrykning, men klubben rykkede ved udgangen af 2007 ud af Tippeligaen og Bjerg fratrådte som træner.

Danske spillere 
 Erik Bo Andersen
 Christian Flindt Bjerg
 Søren Jensen
 Jacob "Taz" Sørensen

Eksterne henvisninger 
 Odds BK

Fodboldklubber i Norge
Etableret i 1894
Skien
Strømsgodset Toppfotball

Strømsgodset Idrettsforening er en norsk fodboldklub hjemmehørende i Drammen. Klubben spiller i .
Klubben stormede frem fra en anonym tilværelse i tresserne, hvor de rykkede fra 4. divisjon til 1. divisjon på få sæsoner.
Blandt andet grundet de 4 stærke spillere: Steiner Pettersen, Inge Thun, Thorodd Presberg og Ole Johnny Friise.
Disse 4 spillere vandt sølvmedaljer ved VM i indedørs fodbold i 1965.

Op til sæsonen 2006 blev klubben reddet fra konkurs via en gruppe af investorer.
15 spillere blev solgt og 15 nye købt, der i blandt: Øyvind Leonhardsen og Mattias Andersson.
Klubben spillede sig tilbage i den bedste række allerede i den første sæson med disse spillere.

Strømsgodset vandt det norske mesterskab i 2013

20. juni 2019 brev Henrik Pedersen hovedtræner

Titler 
 Norske mestre (2): 1970, 2013
 Norske pokalmestre (5): 1969, 1970, 1973, 1991 og 2010

Danske spillere 
 David Nielsen (2008-2009) 4 kampe / 3 mål
 Patrick Olsen (2014-?) 5 kampe

Europæiske deltagelse

Referencer

Eksterne links 
 Strømsgodsets websted 

Fodboldklubber i Norge
Etableret i 1907
Drammen
Strømsgodset

For den norske fodboldklub, se Strømsgodset Idrettsforening.

Strømsgodset er en bydel i Drammen (Buskerud), og en tidligere kommune i Buskerud, men blev i 1843 sammenslået med Skoger. I 1964 blev Skoger og Drammen kommune sammenslået.

Buskerud fylke
Bydele i Drammen
Lillestrøm Sportsklubb

Lillestrøm Sportsklubb er en norsk fodboldklub, der spiller i .

Nuværende spillertrup

Udlånte spillere

Danske spillere 
 Dan Anton Johansen
 Michael Jakobsen
 Frederik Holst

Eksterne henvisninger 

 Lillestrøms websted

 UFC05 

Fodboldklubber i Norge
Etableret i 1917
Skedsmo
Stefan Schumacher

Stefan Schumacher (født 21. juli 1981 i Ostfildern-Ruit i Tyskland) er en tysk professionel cykelrytter. Han cykler for det danske UCI-kontinentalhold Christina Jewelry Pro Cycling. Hans styrke er i spurter, enkeltstart og kuperet terræn.

Han var suspenderet fra cykelsporten frem til d. 21. januar 2011, efter han afleverede en positiv dopingprøve under Tour de France 2008.

Referencer

Eksterne henvisninger 

Mandlige cykelryttere fra Tyskland
Personer fra Baden-Württemberg
Stabæk Fotball

Stabæk Fotball er en norsk fodboldklub, der spiller i .

Titler
 Norske mesterskaber (1): 2008
 Norske pokalturnering (1): 1998

Danske spillere 
 Christian Keller (2006-2009)
 Jens Waltorp Sørensen (2006- )
 Peter Sand (2002-2004 )
 Mads Jørgensen (2004)
 Timmi Johansen (2013-2015)
Youssef Toutouh (2019-)
Kasper Pedersen (2021-2022)
Andreas Skovgaard (2023-)

Eksterne links 
 Stabæks websted

Fodboldklubber i Norge
Etableret i 1912
Bærum
Tromsø Idrettslag

Tromsø Idrettslag er en norsk fodboldklub, der spiller i .

Tromsø har vundet den norske cup 2 gange; i 1986 og i 1996. Tromsø har vundet den nordnorske serie 3 gange.

Danske spillere 
 Ulrik Balling

Eksterne links 
 Tromsøs hjemmeside

Fodboldklubber i Norge
Etableret i 1920
Idrettslag
Aalesunds Fotballklubb

Aalesunds Fotballklubb er en norsk fodboldklub, der spiller i . Deres hjemmebane er Color Line Stadion, som er opført i 2005 til en pris på omkring 152 mio. danske kr.

Danske spillere 
 Anders Lindegaard
 Mikkel Kirkeskov

Eksterne henvisninger 
 Aalesunds websted

Fodboldklubber i Norge
Etableret i 1914
Fotballklubb
Eurovision Dance Contest

Eurovision Dance Contest er en europæisk dansekonkurrence, efter samme koncept som det europæiske melodigrandprix. Danse-grandprixet blev første gang afholdt i 2007 af sammenslutningen af europæiske tv-selskaber, EBU.

Format og generel information 
Konkurrenterne bestod af et par dansere fra hvert deltagende land. Hvert par udførte en dans, en frestyle dans, hvor de enkelte landes kultur kunne vises til resten af Europa. Udover at blive evalueret af et panel af dansere, blev de forskellige danse vurderet af et europæisk publikum, der stemte via telefon eller tekstbeskeder for at bestemme vinderen af konkurrencen. BBC var "brodcaster" for de to første konkurrencer i 2007 og 2008, de eneste konkurrencer til dags dato.

Referencer

Eksterne henvisninger 

 Den officielle Eurovision Dance Contest website 
 Danmarks Radio's EDC-website 
 ESC-dk – Dansk fanside 

 
Etableret i 2007